dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent, lesent oder hoͤrent lesen, nu und hie nah ewklich, vˀgehen un̄
tuͦn kunt ✳ ich, grave Cuͦnrat von Fùrstenberg, ✳ und ich, fro Adelheit, geborn von Griezzenbgˀ,
des selbn̄ graven Cuͦnratz von Fùrstenbgˀ elichù wirtinnͤ, ✳ das die durlùchtige, hocherborne
fùrstinnͤ, vro Agnes, wilent kùniginnͤ ze Ungˀn, unsˀ gnaͤdige frowe, mit unsˀm gunst und
mit unsˀm liebe un̄ mit allem
unsˀm
guͦtem willn̄ und unbetwungenlich ✳ von uns erledigot un̄
erloͤset hat gantzlich und gar den zol und die nùtze un̄ alle die zins, wie die genant sint, ✳
die wir ze Bremgarten ✳ und in den aͤmptˀn ze Lunghofen un̄ ze Mure hattent, ✳ die
unser pfant waren von den hocherbornen fùrsten, ✳ unsnˀ gnaͤdigen hˀren, den herzogen
von Oͤsterˀ, als die brieve wol wisent un̄ sagent, die wir dar ùber hatten. ✳ dieselb̄n pˀef
wir der vorgen̄̄ der vorgen̄ unser gnaͤdigen frowē, der kùniginn von Ungˀn, geb̄n un̄ geantwurt
habn̄, ✳ die ouch den selbn̄ zol un̄ die vorgeschribn̄ nùtz un̄ zinse von uns erloͤset hat
mit irem barem und bereitem guͦte, des selbn̄ guͦtes wir beide nach allem unsmˀ guͦtē
willen und nach aller unser benuͤgunge volleklich, gantzlich und gar von ir gewˀt un̄ berichtet sint. ✳ dasselb guͦt wir in unsnˀ guͦt nutz un̄ noturft bekert un̄ bewendet
habn̄, des wir ouch beidù vergehen fûr uns un̄ fûr alle unser erbn̄ und nahkomen,
die wir mit disem brief har zuͦ vˀbinden. ✳ ich, der vorgen̄̄ grave Cuͦnrat von Fùrstenberg, ✳ un̄ ich, frow Adelheit, desselbn̄ graven Cuͦnrat von Fùrstenbgˀ elichû wirtinne,
hant uns enzigen und enzihen ùns muͦtwilklich, gˀn, ✳ frilich ✳ und ouch unbetwungenlich
mit disem brief fùr uns und fùr alle unser beider erbn̄ ✳ aller ✳ vorderung, ✳ rechtes
und ansprach, so wir jemˀ ine gehaben ald gewinnen moͤchten in cheinen weg ald wise,
mit gericht alder ane gerichte, ✳ mit worten alder mit werchen, ✳ da mit die vorgen̄̄
unsrù gnadigù frow, die kùniginn, aldˀ unsrù gnadigù herschaft von Oͤsterˀ, alder wenne
si daz vorgen̄̄ pfant wellent, an disem selbn̄ pfande ✳ jemˀ geirret, gesumet, betruͤbt
alder gehindert werden moͤchte in dekeinen weg, ane alle geverde. ✳ und des zuͦ einem
offennē, waren, steten urkund und ewigˀ sicherheit aller diser vorgeschribn̄ sache,
so habn̄ wir beide unsrù eigenne insigel gehenket an disen brief fùr uns un̄ fùr
unser erbn̄. ✳ dirre brief ist gebn̄ ze Baden in Ergoͤw des nachsten dunstags nah
mittem meyen, nach Crists gebùrd tuseng drùhundtˀ jar un̄ dar nah in dem sechstē
un̄ funfzigosten jare. ✳
Königsf. 268
Staatsarchiv
AARGAU
wist wie fròw Agnes wilent
kùngin zuͦ Ungern ✳ zuͦ hand₎
Kùngsfeld₎ an sich gloͤst hat vō
denē vō Griessenberg ✳ den zoll ✳
✳ zuͦ Bremgart₎
und
zinsz ✳ zuͦ Lùngkoff₎ ✳ und Mùri und
1356 ✳
K ✳ T ✳ 78 ✳
1356 ✳
ùbˀ dē zol ze Bremgartē
ùber den zol ze Bremḡrt₎
und zins